
SPRENDIMAS
DĖL SOCIALINIO BŪSTO PIRKIMO

2025 m.                                    d. Nr. T-
Radviliškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 23 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu, Lietuvos Respublikos paramos būstui įsigyti ar išsinuomoti įstatymo 5 straipsnio 4 dalimi, Žemės, esamų pastatų ar kitų nekilnojamųjų daiktų pirkimo arba nuomos ar teisių į šiuos daiktus įsigijimo tvarkos aprašu, patvirtintu Lietuvos Respublikos Vyriausybės 2017 m. gruodžio 13 d. nutarimo Nr. 1036 „Dėl Žemės, esamų pastatų ar kitų nekilnojamųjų daiktų pirkimų arba nuomos ar teisių į šiuos daiktus įsigijimo tvarkos aprašo patvirtinimo“ 1 punktu, įgyvendindama Radviliškio rajono savivaldybės tarybos 2023 m. rugpjūčio 31 d. sprendimo Nr. T-105 „Dėl Radviliškio rajono savivaldybės vardu sudaromų sutarčių pasirašymo tvarkos aprašo patvirtinimo“ 1 punktu patvirtinto Radviliškio rajono savivaldybės vardu sudaromų sutarčių pasirašymo tvarkos aprašo 5.10 papunkčiu, 9 punktu, 13.1. papunkčiu, atsižvelgdama į Radviliškio rajono savivaldybės administracijos direktoriaus 2024 m. spalio 16 d. įsakymą Nr. A-527 (8.2 E) „Dėl socialinio būsto pirkimo neskelbiamų derybų būdu“ (toliau – Įsakymas) bei 2024 m. liepos 25 d. Įsakymu sudarytos komisijos pirkimo derybų posėdžio protokolu 2025-01-23 d. Nr. 5, Radviliškio rajono savivaldybės taryba nusprendžia:
.	Pirkti Radviliškio rajono savivaldybės nuosavybėn R. B. (duomenys neskelbtini) nuosavybės teise priklausantį 159,10 kv. m, namą su šuliniu, unikalus numeris (duomenys neskelbtini), esančius (duomenys neskelbtini), už 32 000,00 eurų (trisdešimt du tūkstančius eurų);
.	 Įgalioti Radviliškio rajono savivaldybės administracijos direktorių sudaryti pirkimo–pardavimo sutartis dėl turto numatyto šio sprendimo 1 punkte ir pasirašyti kitus su įgytu turtu susijusius dokumentus.
.	 Nurodyti, kad šis sprendimas  ne vėliau kaip per vieną mėnesį nuo jo įteikimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.

RADVILIŠKIO RAJONO SAVIVADYBĖS TARYBOS SPRENDIMO PROJEKTO
„DĖL SOCIALINIO BŪSTO PIRKIMO“ 
AIŠKINAMASIS RAŠTAS

2025 m. sausio 24 d.
Radviliškis 

.	Parengto rengimą paskatinusios priežastys, parengto projekto tikslai, sprendimo projekto tikslai ir uždaviniai. 
Projekto tikslas – didinti Radviliškio rajono savivaldybės socialinio būsto fondą, siekiant išplėsti galimybes apsirūpinti būstu asmenims ir šeimoms, turintiems teisę į socialinio būsto nuomą. 
.	Projekto iniciatoriai (institucija, asmenys ar piliečių atstovai) ir rengėjai.
Radviliškio rajono savivaldybės administracijos Investicijų ir turto valdymo skyrius. Atsižvelgiant į laukiančių eilėje išsinuomoti Savivaldybės socialinį būstą prašymus, atsakingas specialistas organizuoja socialinio būsto pirkimą. Radviliškio rajono savivaldybės administracijos direktoriaus 2024 m. spalio 16 d. įsakymu Nr. A-527 (8.2 E) „Dėl socialinio būsto pirkimo neskelbiamų derybų būdu “ sudaryta  komisija neskelbiamų derybų būdu atliko pirkimą. 
Asmenų ir šeimų, turinčių teisę į savivaldybės socialinį būstą ar jo sąlygų pagerinimą,   sąrašuose 2024 m. spalio 1 d. eilėje laukia 156 asmenų ir šeimų. Namas perkamas 11 asmenų šeimai, beje, praeitais metais šeima pagausėjo ir jų šeimoje dabar yra 12 asmenų. Šiuo metu šeimai yra išnuomotas butas Taikos g. 6-28, Pakiršinio k., Radviliškio r., trijų kambarių, 65,59 kv. m. Šeimoje auga du vaikai, turintys neįgalumą. 
.	Kaip šiuo metu yra reguliuojami sprendimo projekte aptarti teisiniai santykiai
Sprendimo projekte aptariami klausimai reguliuojami Lietuvos Respublikos vietos savivaldos įstatymo 15 straipsnio 2 dalies 23 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu bei Žemės, esamų pastatų ar kitų nekilnojamųjų daiktų pirkimo arba nuomos ar teisių į šiuos daiktus įsigijimų tvarkos aprašo, patvirtinto Lietuvos Respublikos Vyriausybės 2017 m. gruodžio 13 d. nutarimu Nr.  1036 „Dėl Žemės, esamų pastatų ar kitų nekilnojamųjų daiktų pirkimų arba nuomos ar teisių į šiuos daiktus įsigijimo tvarkos aprašo patvirtinimo“ (toliau – Aprašas) (su visais pakeitimais ir papildymais).
Lietuvos Respublikos paramos būstui įsigyti ar išsinuomoti įstatymo 29 straipsnis numato, kad lėšos, gautos pardavus savivaldybės būstus ir pagalbinio ūkio pastatus, naudojamos socialinio būsto fondo plėtrai.
.	Kokios siūlomos naujos teisinio reguliavimo nuostatos, kokių teigiamų rezultatų laukiama.
Priėmus tarybos sprendimo projektą, bus padidintas Savivaldybės socialinio būsto fondas ir butas bus išnuomoti šeimoms laukiančioms eilėje Savivaldybės socialinio būsto.
.	Galimos neigiamos priimto sprendimo projekto pasekmės ir kokių priemonių reiktų imtis, kad tokių pasekmių būtų išvengta.
–
.	Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą.
–
.	Sprendimo projektui įgyvendinti reikalingos lėšos, finansavimo šaltiniai.
Sprendimo projektui įgyvendinti reikės lėšų – 32 000,00 Eurų. Finansavimo šaltiniai – lėšos sukauptos pardavus Savivaldybės būstus.
.	Sprendimo projekto rengimo metu gauti specialistų vertinimai ir išvados.
– 
.	Numatomo teisinio reguliavimo poveikio vertinimo rezultatai.
–
.	Sprendimo projekto antikorupcinis vertinimas.
–
.	Kiti, iniciatoriaus nuomone, reikalingi pagrindimai ir paaiškinimai.
Savivaldybės socialinio būsto pirkimo procedūros buvo pradėtos vadovaujantis Radviliškio rajono savivaldybės administracijos direktoriaus 2024 m. spalio 16 d. įsakymu Nr. A-527 (8.2 E) „Dėl socialinio būsto pirkimo neskelbiamų derybų būdu“. Buvo gautas vienas pasiūlymas. Apžiūrėjus pasiūlytą namą, komisija nusprendė perduoti nepriklausomam turto vertintojui įvertinti namą ir nustatyti rinkos kainą. Nepriklausomas turto vertintojas namą įvertino 41 400, 00 Eurų. Po įvykusių derybų su namo savininku nutarta namą pirkti už 32 000,00 Eurų.
.	Pridedami dokumentai.
Turto vertės nustatymo pažymos, 2 lapai.



Statybos ir viešosios tvarkos skyriaus                                                                          Viktoras Šmitas
vedėjo pavaduotojas 
